6 เรื่องที่เราไม่รู้เกี่ยวกับนางเอกสาวแต้ว ณฐพร

ในช่วงนี้ ไม่ว่าสาวแต้ว ณฐพรจะทำอะไร หรือลงรูปและวิดีโอต่างๆทางช่องโซเชียลมีเดียของเธอ ก็มักจะได้รับคำวิพากวิจารณ์ต่างๆนานา ทั้งด้านที่ดีและไม่ดีจากเหล่าโซเชียล โดยเฉพาะอย่างยิ่ง หลังจากที่เธอได้ปิดฉากรักกับคนรักเก่าของเธอ ที่คบกันมานานกว่า 14 ปี และได้เปิดตัวกับชายหนุ่มคนใหม่แล้ว แต่ก็ไม่วาย เหล่าแฟนๆก็ยังไม่มูฟออนไปพร้อมกับความรักครั้งใหม่ของเธอ ซึ่งกระแสความนิยมของเจ้าแม่นาคี แต้ว ณฐพรนั้นจะลดลงไปหรือไม่ พวกเราต้องมารอดูกันกับผลงานละครเรื่องใหม่ของเธอที่กำลังถ่ายทำอยู่ ซึ่งก็คือเรื่อง เกมล่าทรชน ที่จะออกอากาศทางไทยทีวีสีช่อง 3 ในเร็วๆนี้ และในวันนี้ พวกเราจะนำเสนอ 6 เรื่องราวที่เกี่ยวกับสาวแต้ว ณฐพร มาให้ทุกท่านได้รู้จักเธอให้มากยิ่งขึ้น

เธอมีใบหน้าสวย น่ารักจิ้มลิ้มมาตั้งแต่เด็ก

นางเอกสาวคนนี้มีใบหน้าที่น่ารัก จิ้มลิ้มเป็นอย่างมาก โดยเฉพาะอย่างยิ่ง เอกลักษณ์ของเธอเห็นจะเป็นดวงตาที่กลมแป๋ว และหน้าผากที่โหนกนูนได้รูป จึงทำให้ใบหน้าของเธอนั้นดูอ่อนวัยอยู่เสมอ และเมื่อเราได้เห็นรูปของเธอตอนเด็กๆนั้น เราจะเห็นได้ว่า สาวแต้วนั้นมีโครงหน้าที่สวยน่ารักมาตั้งแต่เด็กๆ ซึ่งเธอก็ได้ออกมายอมรับในการสัมภาษณ์ครั้งหนึ่งว่า เธอก็มีไปแต่งเติมริมฝีปากให้อวบอิ่ม ตามประสาสาวที่รักสวยรักงามอยู่บ้าง แต่มันก็ไม่ได้ทำให้เธอดูหน้าเปลี่ยนไปเลย

เธอเป็นเด็กที่ตั้งใจเรียนมากๆ

เธอได้เห็นพี่สาวของเธอเป็นแบบอย่างในด้านการเรียน ในครั้งหนึ่ง เธอได้ให้สัมภาษณ์ว่า พี่สาวของเธอเป็นคนที่ตั้งใจเรียนเอามากๆ และในปัจจุบันพี่สาวของเธอก็เป็นทันตแพทย์ ตอนเด็กๆ เธออยากเรียนเก่งแบบพี่สาวของเธอบ้าง เธอจึงมัดขาตัวเองติดกับขาโต๊ะ เพื่อบังคับให้ตัวเองอ่านหนังสือ และผลจากการสอบครั้งนั้น เธอก็สอบได้ที่ 1 และนั่นก็เป็นสิ่งที่ทำให้เธอเห็นว่าเธอทำได้ และเธอก็ได้เข้าเรียนคณะสถาปัตยกรรมศาสตร์ แห่งจุฬาลงกรณ์มหาวิทยาลัย หนึ่งในคณะที่สอบเข้ายากที่สุดในประเทศ และเธอก็ได้เรียนจบตามเกณฑ์ พร้อมด้วยเกียรตินิยมอันดับสองมาครอง