เส้นทางการประสบความสำเร็จของสาวน้อยมหัศจรรย์ ลิซ่า-ลลิษา มโนบาล

ในนาทีนี้ คงไม่มีใครที่ไม่รู้จักสาวน้อยมหัศจรรย์จากประเทศไทย ลิซ่า-ลลิษา มโนบาล แห่งเกิร์ลกรุ๊ปแห่งยุค Blackpink จากประเทศเกาหลี ซึ่งเป็นที่ทราบกันดีว่า ลิซ่าได้เดินทางจากบ้านเกิด เพื่อไปตามหาความฝันที่ประเทศเกาหลีตั้งแต่ที่เธอยังเด็ก และด้วยความพยายาม บวกกับพรสวรรค์ที่โดดเด่น ทำให้เธอนั้นได้รับความประสบความสำเร็จเป็นอย่างสูง และในวันนี้ พวกเราก็ได้รวบรวมเส้นทางการประสบความสำเร็จของเธอมาให้ในบทความนี้ค่ะ

ลิซ่าในวัยเด็ก

ลิซ่า มีชื่อเล่นเดิมที่น่ารักมากๆว่า ป๊อกแป๊ก-ปราณปรียา โดยลิซ่านั้นเกิดที่จังหวัดบุรีรัมย์ และเติบโตที่กรุงเทพมหานคร ในวัยเด็กของเธอนั้น เธอเป็นคนที่ชอบทำกิจกรรมมากๆ มีแววโดดเด่นทั้งเรื่องการร้องเพลง และเต้น รวมไปถึงรำไทย ส่อแววว่าเธอเป็นเด็กที่กล้าแสดงออกตั้งแต่เด็กๆ โดยที่คุณแม่ของเธอก็ให้การสนับสนุนด้านความสามารถของเธออย่างเต็มกำลัง

ชนะการออดิชั่นของ YG Entertainment

เมื่อปี 2010 ครั้งที่บริษัท YG Entertainment เข้ามาเฟ้นหาเด็กที่มีความสามารถ เพื่อที่จะเข้าสังกัดเพื่อเป็นเด็กฝึกในสังกัดต่อไป ซึ่งสาวน้อยลิซ่านั้น ก็เป็นเพียงคนเดียว ในหมู่เด็กไทยนับพันคน ที่เข้าร่วมการออดิชันในครั้งนั้น โดยที่เธอได้คะแนนมาเป็นอันดับหนึ่ง อย่างเป็นเอกฉันท์